Paterna celebra la XXVII Volta a Peu La Canyada el dissabte 24 d'agost
07/08/2024

# Paterna celebra la XXVII Volta a Peu La Canyada el dissabte 24 d'agost

[![Paterna celebra la XXVII Volta a Peu La Canyada el dissabte 24 d'agost](/images/noticias/2024/08/9726/9726_lg.jpg)](/images/noticias/2024/08/9726/9726_lg.jpg)

07.08.2024

*   La carrera popular, que comptarà amb un punt de trobada en la Plaça Porta del Sol i que transcorre en part per zona urbana i zona boscosa de La Vallesa en commemoració a l'incendi que va assolar part el Paratge Natural del Túria en 1994, constarà d'una carrera infantil de 1.000 metres i una altra carrera absoluta de 6.400 metres.
*   El Tinent Alcalde d'Esports, Educació i Innovació, José Manuel Mora ha explicat que “per a esta prova esportiva s'han establit un màxim de 700 places distribuïdes en 500 participants per a la carrera absoluta i unes 200 places per a xiquets i xiquetes.

Un any més, el dissabte 24 d'agost torna la Volta a Peu La Canyada 2024, en la seua XXVII edició, i que organitza l'Ajuntament de Paterna i el Club d'Atletisme Cárnicas Serrano en col·laboració amb l'associació de Veïns de La Canyada, amb l'objectiu de promoure les carreres locals entre la ciutadania per a fomentar l'esport en la localitat.

La carrera popular, que comptarà amb un punt de trobada en la Plaça Porta del Sol i que transcorre en part per zona urbana i zona boscosa de La Vallesa en commemoració a l'incendi que va assolar part el Paratge Natural del Túria, constarà d'una carrera infantil de 1.000 metres que eixirà a les 18.30 hores i una altra carrera absoluta de 6.400 metres que se celebrarà a partir de les 19.30 hores.

Així ho ha anunciat el Tinent Alcalde d'Esports, Educació i Innovació, José Manuel Mora qui ha precisat que _“per a esta prova esportiva s'ha establit un màxim de 700 places distribuïdes en 500 participants per a la carrera absoluta i unes 200 places per a la de xiquets i xiquetes"._

D'esta manera, la prova infantil es disputarà amb les categories sub-10 (nascuts en 2015 i posteriors) i sub-14 (aquells nascuts entre 2011 i 2014). Mentres que les categories de competició de la carrera absoluta es dividixen en Júnior/ Promesa, Sènior, Veterà A i Veterà C.

Així mateix, Mora ha recordat que es tracta d'una cita esportiva _“amb gran tradició i que forma part de les quatre proves oficials que conformen el desafiament de l'agenda esportiva paternera que hem programat des del consistori enguany per a aconseguir una inscripció gratuïta per al Gran Fons Vila de Paterna de l'any que ve”._

Les inscripcions podran realitzar-se a través de [la pàgina web Cronorunner](http://www.cronorunner.com "Enllaç web Cronorunner") fins al 21 d'agost de 2024. El preu serà de 5 euros per a la categoria absoluta i d'un euro per a la infantil la inscripció de la qual també es podrà dur a terme el mateix dia de la prova des de les 17.00 hores fins a un quart d'hora abans de la prova amb l'abonament corresponent.

En finalitzar la carrera absoluta es realitzarà el lliurament de trofeus als tres primers classificats per categoria masculina i femenina.